Wendake

Wendake : Enko anihe nehirowisi oteno. "Kepek askik" kaie ici actew. Weckatc mitcinatwe otenaw ki icinikatcikatew. Konrad Sioui icinikasoriw kitci okimaw. Ekote mia Akiawenrahk sipi eci macakameparik. Pecotcik Opictikweiak ici actew nehe nehirowisi otenaw. Mitcinatwewok icinikasowok, 2 134 taciwok neta ka taciketcik. Nama tapwe aci nehiromowok, kirowe aci emtikocimowok.

 E ici tipatcimomakak 
Nicw takon anohwe nehiro oteno. Kete Wendake icinikatew, cawonok kirowe otci actew nehe. Minawatc tca ocki Wendake kiwetonok otci actew. Kete Wendakik, ekote otci acteki kete mikiwama, nehirowisiw okatcikan atwekomakok kaie pactonew iriniwok ke otci taciketcik. Ocki Wendakik, ekote mia kaskina kekocic ka otci ockiwok. Mitowi pactonewokiwama, atowekomokwa, kaskina kekwan kape ockiwok.

 Atisokan 
Pekwaw naha Max Gros-Louis kipe icaw kiotenaminak enko anohwe kaki pe kitci okimaw wec 1964 nac asko 2008. Ki pe nita kwetcikemo tan e icinikatisotcik wirawaw. Nama tca kaie kaskeritamopan kewir César Newashish. Ekoni kaki otci itakiniwitc mitcinatwe iriniw "awintike". Kaki tca wir ici nisistak, otaski ni ka icinikatcikaterik ekotca kaki otci orinikatak "Wendake" otaski. Minawatc ki itekopan César "awin otci?". Tekaci nama pekon kit otci nisistam mitcinatwe iriniw. Ekotca minawatc kaki otci icinikatisotc "Oné onti".

 Oterisowin 
Ekote e ici kaskerimakiniwitcik neki mitcinatowewok e nehirowisi kitciketcik kekwariw. Mitwi atowekomikok. Ekote ko weckatc e ici icanionikipan Wendakik e nta meckitonimatisonaniok kekocica e ocitakinoniokipan.

 Kotak nehirowisiwok 
Nictowitc Opictikweiak ici actew nehe Wendake. Ekote e ici icatcik mitcet kotakihik nehirowisiwok e nita kaskinomasotcik kaie e nta otamirotcik. Niaramatana acitc new taciwok pitoc nehirowisiwok nete ka taciketcik Mitcinatweik.

Tipanictawin:E matcectakaniwok
Tipanictawin:Otenowa